En dreng på 11 år endte mandag på skadestuen i Hjørring med en skade på sin ene hånd, efter han måtte undvige en modkørende bilist og endte i grøften. Det skriver Nordjyllands Politi i sin døgnrapport tirsdag. Episoden fandt sted mandag eftermiddag omkring klokken 15, da drengen cyklede mod syd på Rakkebyholmvej omkring nummer 225. Den modkørende bilist var i færd med at overhale en bred traktor og tog ikke højde for drengen, der måtte køre i grøften for ikke at køre sammen med bilisten. Den ukendte bilist standsede ikke.

Opsummering:
En 11-årig dreng på cykel endte mandag eftermiddag på skadestuen, efter han måtte undvige en modkørende bilist.